**Množenje broja 3, 4 i 6; Dijeljenje brojem 3, 4 i 6; 1 i 0 u dijeljenju - vježbanje i ponavljanje (RB 107, 108, 109; ZZ 130, 131)**

Danas vježbamo i ponavljamo tablicu množenja i dijeljenja.

Zadataka je dosta, pa rasporedi vrijeme kako ćeš ih rješavati. Imaš vremena sve do utorka.

**Pomoć (radna bilježnica):**

**2.** U tablici rješavaš jedan redak, nakon njega drugi, na kraju treći.

U prvom retku križić stavljaš ispod višekratnika broja 3. To su: 3, 6, 9, 12, 15, 18 (napisani su brojevi samo do 20).

Drugi redak: 4, 8, 12, 16, 20.

Treći redak: 6, 12, 18.

Sada trebaš ispisati iz tablice zajedničke višekratnike (broj koji je označen križićem u oba retka). Npr. Za 3 i 4 : 12

**3.** Treba zapisati 4 računa: +, - , ∙ , : po vlastitom izboru. Važno da daju zadani rezultat.

**4.** Uoči da ovo nisu zadatci sa zamjenom mjesta faktora. Moraš računati.

**5.** Sam/sama biraš brojeve i pišeš račune.

Moj primjer (ti piši svoje primjere):

7 ∙ 6 = 42

6 ∙ 7 = 42

42 : 6 = 7

42 : 7 = 6

Pravila koja smo učili su: zamjena mjesta pribrojnika, zamjena mjesta faktora, veza zbrajanja i oduzimanja, veza množenja i dijeljenja. Koja pravila su u ovom zadatku?

**10.** Od znamenaka 2 i 5 možeš napisati brojeve 25 i 52.

Pazi koje brojeve možeš napisati od znamenaka iz zadatka. Uz svaki broj napiši množenje koje daje taj rezultat.

Prilagođeni program obavezno rješava 1., 3., 7. i 8. zadatak iz RB, ostale zadatke može pokušati riješiti.

**Zbirka zadataka**: vjerujem da ne treba posebna pomoć.

Prilagođeni program: u 5. zadatku podcrtati: 3 **puta veći** od, **za** **3 veći** od, 3 **puta manji** od,

**za** **3 manji** od, 2 **puta veći** od, **za 5 veći** od. Ako treba, napiši i račune.